Publication: Magyar Közlöny
Issue: MK-1999-101 (Year: 1999, Number: 101)
Era: 1990-2004
Section: és a magánnyugdíjra jogosultakról, valamint e szolgáltatások fedezetéről szóló 1997. évi LXXX. törvény (a továbbiakban: Tbj.) 39. § (2) bekezdése alapján keletkezett
Paragraph Index: 1067

163. § Az Art. 47. §-ának (3) bekezdése helyébe a következő rendelkezés lép: „(3) Az adóhatóság jogosult a hatáskörébe tartozó, adóval kapcsolatos, a titoktartási kötelezettség alá tartozó adatról, tényről, körülményről vagy iratról más adóhatóság (vámhatóság) tájékoztatására, ha az valamely adó (vámteher) vagy adóhiány feltárását, behajthatóságának megállapítását lehetővé teszi vagy valószínűsíti. A tájékoztatás joga a Nyugdíjbiztosítási Alap, az Egészségbiztosítási Alap és az elkülönített állami pénzalap kezelőjét is megilleti az általa kezelt alap javára teljesítendő kötelező befizetéssel összefüggésben. Az Országos Munkaügyi Központot és a megyei (fővárosi) munkaügyi központot a tájékoztatás joga — megkeresés alapján — megilleti arról is, hogy a magánszemélynek a munkanélküli ellátás mellett van-e kereső tevékenységből származó jövedelme, és az meghaladja-e a törvényben meghatározott mértéket.”

Source: https://magyarkozlony.hu/hivatalos-lapok/eb96bbbae1b4a851cb6315421f82b715e5c32e87/dokumentumok/bf3e8f105861581c1e33a92f210b19f1314fd244/letoltes